เปิดโผตัวเต็งเข้า SET50/100 รอบใหม่ โบรกฯแนะ “เก็งกำไร” ก่อนประกาศรับรีเทิร์นสูง!
เปิดโผตัวเต็งเข้า SET50/100 รอบใหม่ โบรกฯแนะ "เก็งกำไร" ก่อนประกาศรับรีเทิร์นสูง!
เปิดโผตัวเต็งเข้า SET50/100 รอบใหม่ โบรกฯแนะ "เก็งกำไร" ก่อนประกาศรับรีเทิร์นสูง!
19 พ.ย. 2562

บริษัทหลักทรัพย์โนมูระ พัฒนะสิน จำกัด หรือ บล.โนมูระ พัฒนสิน ระบุในบทวิเคราะห์ว่า หลังจากได้คำนวณหุ้นเข้า/ออก SET50/SET100 สำหรับงวดครึ่งปีแรกปี 2563 ก่อนที่ตลาดหลักทรัพย์แห่งประเทศไทย (ตลท.) จะประกาศการคัดเลือกหุ้นเข้าออกรอบนี้ กลางเดือนธ.ค.2562 และมีผลเริ่มใช้ 1 ม.ค.2563
โดยสำหรับผลการคำนวณในรอบนี้ใช้ข้อมูลตั้งแต่ 1 ธ.ค.2561-15 พ.ย.62 (ยังเหลือข้อมูลอีกราว 2 สัปดาห์) ดังนั้นผลของการคาดการณ์น่าจะมีความใกล้เคียงสูง ซึ่งคาดว่าบทวิเคราะห์ฉบับนี้ จะช่วยให้นักลงทุนนำไปปรับกลยุทธ์การลงทุนล่วงหน้าได้ จึงเป็นที่มาของกลยุทธ์การลงทุน SET50/SET100 Play โดยมีรายละเอียดดังนี้
ทั้งนี้หุ้นที่ถูกคัดเลือกเข้า SET50 กว่า 96% ของทั้งหมด จะปรับตัวขึ้นราว 7.3% ก่อนถูกนำเข้าคำนวณจริง สวนทางกับหุ้นที่ถูกคัดออกมักปรับตัวลง
โดยข้อมูลตั้งแต่ปี 2547 จนถึงปัจจุบัน พบว่า หุ้นที่ถูกคัดเลือกเข้า SET50 จะได้ผลตอบแทนเฉลี่ยสูงถึง 7.3% ก่อนที่จะมีการนำเข้าไปคำนวณประมาณ 1 เดือน ด้วยโอกาสสูงถึง 96% ซึ่งสวนทางกับหุ้นที่ถูกคัดออกที่มักจะปรับตัวลงล่วงหน้าเฉลี่ยราว 4% ในช่วงเดียวกัน
ขณะที่หุ้นที่ถูกคัดเลือกเข้า SET100 มักปรับตัวขึ้นก่อนถูกนำเข้าคำนวณจริงเช่นเดียวกับ SET50 แต่ให้ผลตอบแทนเฉลี่ยน้อยกว่าราว 2.6%
สำหรับหุ้นที่ถูกคัดเลือกเข้า SET100 นั้น ก็มักปรับตัวขึ้นในทิศทางเดียวกับหุ้นที่เข้า SET50 แต่ให้ผลตอบแทนด้อยกว่า คือ เฉลี่ยเพียง 2.6% ด้วยโอกาสราว 70% เท่านั้น ขณะเดียวกันหุ้นถูกคัดออกจาก SET100 ราคาก็มักจะทรงตัว หรือ Underperform เช่นเดียวกับหุ้นที่ออกจาก SET50 เช่นกัน
ดังนั้น กลยุทธ์ SET50/SET100 Play แนะนำ KKP, TTW / THG, STPI, BGC เด่น กลยุทธ์การลงทุนหุ้นที่เข้า-ออก SET50-SET100 ให้เลี่ยงหุ้นที่คาดว่าจะหลุด SET50-SET100 และเก็งกำไรหุ้นที่คาดว่าจะเข้า SET50-SET100 โดยเลือก KKP, TTW / THG, STPI, BGC เป็น Top Picks ส่วนหุ้นที่หลุด SET50-SET100 แนะนำเลี่ยงระยะสั้น โดยระมัดระวังการลดน้ำหนักจาก Index Fund